Cenevre û Lozan de çalakîyê çarşemeyî yê seba azadîya Rayberê Şarê Kurdî Abdullah Ocalanî dewam kenê.
Çalakîya roniştişî ya hetê kurdan ra her roja çarşemeyî verê Ofîsê Neteweyanê Yewbîyayeyan ê Cenevre de yena kerdene, serrêke ra zêdêr o dewam kena. No hewte endamanê TCŞ û TÊKO-JIN çalakîye dewre girewte. Çalakîye de Fermandare Vîyane Caf zî ameye yadkerdene. Hemserekê Merkezê Komelê Demokratîkî yê Kurdan ê Cenevre Salih Saglamî zî çalakîye de seba rayraşîyayîşê Strasbourgî yê 13ê sibate venga her kesî da.
Lozan de zî TCŞ û TÊKO-JIN seba azadîya Rayberê Şarê Kurdî standêk akerd û vera qedexeyê serê PKKyî zî îmzayî arê dayî. Ciwanan derheqê tecrîdî de agahîyî dayî.
